**აქტივობა:**

ონლაინ შეფასების ინსტრუმენტები განვიხილოთ რამდენიმე მაგალითის საფუძველზე.

გთხოვთ უყურეთ მითითებულ ვიდეოებს. იმსჯელეთ, რამდენად შეგვიძლია ეს ინსტრუმენტები ონლაინ სწავლების ახალ ფორმას მივაკუთვნოთ? რომელ ტექნოლოგიურ affordance გააძლიერებს მათი გამოყენება სწავლა-სწავლებაში?

ა) CGscholar (<https://bit.ly/3dCm2Fc>). სწავლის მთელი პროცესი დოკუმენტირებულია ციფრულ პლატფორმაზე: მსწავლელი პასუხობს დავალებას/არტეფაქტს ქმნის; ცოდნის შექმნის პროცესი ასახულია კომენტარების და მის მიერ შექმნილი არტეფაქტის განახლებების სახით; შექმნილ არტეფაქტებს თანატოლები განიხილავენ რაოდენობრივი თუ თვისობრივი მახასიათებლებით; პედაგოგი ან თავად მსწავლელი ანოტაციებს აკეთებენ; მსწავლელი უკუკავშირზე უკუკავშირით პასუხობს; არჩევითპასუხიან და ღია დაბოლოების მქონე გამოკითხვებში მონაწილებს.

ბ) WriteToLearn (<https://bit.ly/3ybQFeo>). არგუმენტირებული ესსეს წერა ისწავლება ამ ინსტრუმენტით. მსწავლელი ეკრანზე ხედავს ტექსტს, რომელზეც უნდა დაწეროს ესსე. პედაგოგს შეუძლია პერსონალიზებული დავალებები შეარჩიოს მსწავლელის საჭიროების და უნარების გათვალისწინებით. მსწავლელი მყისიერ და დეტალურ უკუკავშირს იღებს ნამუშევარზე. ამ უკუკავშირის საფუძველზე ესსეს აუმჯობესებს და ხელახლა ტვირთავს. დამატებით, ინსტრუმენტში ჩაშენებულია სტანდარტები, რომელიც მსწავლელის მზაობას აფასებს უმაღლესი განათლებისთვის.

გ) Khan Academy (<https://bit.ly/3lNTxch>). სასწავლო პროგრესის შესახებ დეტალური ინფორმაციაა მოცემული დეშბორდებზე პადაგოგისა და კურსის მონაწილისთვის. პედაგოგს შეუძლია ინფორმაცია იხილოს როგორც ინდივიდუალური მსწავლელის, ასევე კლასის გაერთიანებული მიღწევების შესახებ.